

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

**DOMES SĒDES PROTOKOLA IZRAKSTS**

Kārsavā

**28.01.2021. Nr.2**

Sēde atklāta plkst.15.00

**18.&**

**Par  Saistošo noteikumu Nr. 3 “Grozījumi 2014.gada 18. decembra saistošajos  noteikumos Nr.31 „Par materiālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem” apstiprināšanu**

Pamatojoties uz LR likuma „Par pašvaldībām”43.panta 3.daļu, likuma „Par palīdzību dzīvokļa jautājumu risināšanā” 25.2 panta pirmo un piekto daļu un Ministru kabineta 26.06.2018. noteikumu Nr.354 „Audžuģimenes noteikumi” 78.punktu, ņemot vērā 2021.gada 25.janvāra Kārsavas novada pašvaldības apvienotās finanšu, attīstības un teritoriālo lietu, izglītības, kultūras, sporta un jaunatnes lietu, sociālo un veselības lietu komitejas sēdes atzinumu, atklāti balsojot : **PAR-13**(Ināra Silicka, Pēteris Laganovskis, Viktors Indričāns, Tālis Mūrnieks, Inta Rancāne, Oskars Petinens, Juris Poikāns, Modris Karpovs, Andrejs Krišāns, Edgars Puksts, Andris Šicāns, Jānis Linužs**,** Vairis Poikāns), **PRET –nav**, **ATTURAS- nav**, Kārsavas novada pašvaldības dome NOLEMJ:

**1.Apstiprināt saistošos noteikumus Nr. 3” Grozījumi 2014.gada 18. decembra saistošajos noteikumos Nr.31 „Par materiālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem”.**

**2.Nosūtīt saistošos noteikumus Nr. 3“Grozījumi 2014.gada 18. decembra saistošajos noteikumos Nr.31 „Par materiālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem” triju dienu laikā pēc parakstīšanas elektroniskā veidā LR Vides aizsardzības un reģionālās attīstības ministrijai apstiprināšanai.**

Sēdes vadītāja /paraksts/ I.Silicka

Protokoliste /paraksts/ M.Stepanova

IZRAKSTS PAREIZS

Kārsavas novada pašvaldības

Domes priekšsēdētāja I.Silicka

2021.gada 29.janvārī

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

****

**LATVIJAS REPUBLIKA**

**KĀRSAVAS NOVADA PAŠVALDĪBA**

Reģistrācijas Nr.90000017398Vienības iela 53, Kārsava, Kārsavas novads, LV-5717

tālr.65781390, fakss 65781395, e-pasts: dome@karsava.lv

**Apstiprināti**

Ar Kārsavas novada domes

2021.gada 28. janvāra sēdes lēmumu Nr. 18, prot.nr.2

**Saistošie noteikumi** N**r. 3**

**Grozījumi 2014.gada 18. decembra saistošajos noteikumos Nr.31**

**„Par materiālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem”**

Izdoti saskaņā ar likuma „Par pašvaldībām” 43.panta trešo daļu, likuma „Par palīdzību dzīvokļa jautājumu risināšanā” 25.2 panta pirmo un piekto daļu un Ministru kabineta 26.06.2018. noteikumu Nr.354 „Audžuģimenes noteikumi” 78.punktu.

Izdarīt Kārsavas novada pašvaldības 2014.gada 18. decembra saistošajos noteikumos Nr.31 „Parmateriālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem” šādus grozījumus:

1. aizstāt 3.5. apakšpunktā vārdu „dzīvokļa” ar vārdu „mājokļa”;
2. izteikt 11.2. apakšpunktu šādā redakcijā:

„11.2. Vienreizēju pabalstu patstāvīgas dzīves uzsākšanai piešķir pilngadību sasniegušajam bērnam pēc ārpusģimenes aprūpes izbeigšanās audžuģimenē vai pie aizbildņa - 218,00 *euro* apmērā un personām ar invaliditāti kopš bērnības - 327,00 *euro* apmērā.”;

1. izteikt 12.2. apakšpunktu šādā redakcijā:

„12.2. Vienreizēju pabalstu sadzīves priekšmetu un mīkstā inventāra iegādei piešķir pilngadību sasniegušajam bērnam pēc ārpusģimenes aprūpes izbeigšanās, sakarā ar patstāvīgas dzīves uzsākšanu - 820,05 *euro* apmērā.”;

1. izteikt 12.3.apakšpunktu šādā redakcijā:

„12.3. Pabalsts tiek izmaksāts naudā desmit darba dienu laikā pēc lēmuma par pabalsta piešķiršanu sadzīves priekšmetu un mīkstā inventāra iegādei vai pabalstu izsniedz sadzīves priekšmetu un mīkstā inventāra veidā.”

1. izteikt 13.1.apakšpunktu šādā redakcijā:

„13.1. Pabalstu ikmēneša izdevumiem piešķir pilngadību sasniegušajam bērnam pēc ārpusģimenes aprūpes izbeigšanās audžuģimenē vai pie aizbildņa, ja lēmumu par ārpusģimenes aprūpes izbeigšanu pieņēmusi pašvaldības bāriņtiesa – 109,00 *euro* apmērā un personai ar invaliditāti kopš bērnības – 163,00 *euro* apmērā. Par nepilnu mēnesi pabalstu izmaksā pilnā pabalsta apmērā.”;

1. svītrot 14.punktu;
2. izteikt 15.punktu šādā redakcijā:

„15. **Mājokļa pabalsts**

15.1. Tiesības saņemt mājokļa pabalstu ir bez vecāku gādības palikušam bērnam pēc ārpusģimenes aprūpes beigšanās, sasniedzot pilngadību līdz 24 gadu vecuma sasniegšanai, ja lēmumu par bērna ārpusģimenes aprūpi pieņēmusi pašvaldības Bāriņtiesa.

15.2. Mājokļa pabalstu piešķir, veicot aprēķinu atbilstoši Ministru kabineta noteiktām mājokļa pabalsta aprēķināšanai izmantojamām izdevumu pozīciju minimālajām normām un ņemot vērā ar bērna dzīvojamās telpas lietošanu saistītos izdevumus.

15.3. Lai saņemtu mājokļa pabalstu, Dienestā ir jāiesniedz iesniegums, īres un/vai apsaimniekošanas līguma kopija, izdevumus kas saistīti ar mājokļa lietošanu apliecinošu dokumentu kopijas (rēķinus, maksājumu kvītis) par iepriekšējo mēnesi, iepriekšminētos dokumentus iesniedzot līdz nākošā mēneša 10.datumam.

15.4. Mājokļa pabalstu piešķir uz trim kalendārā mēnešiem un aprēķināto pabalstu izmaksā katru mēnesi līdz mēneša 25.datumam.

15.5. Pabalsta pieprasītājam piešķirto pabalstu pārskaita mājas apsaimniekotājam vai pakalpojuma sniedzējam, vai mājokļa pabalstu var izmaksāt pabalsta pieprasītājam pēc iesniegto veikto maksājumu apliecinošo dokumentu izvērtējuma.

15.6. Mājokļa pabalstu nepiešķir vai pārtrauc izmaksu, ja:

15.6.1. pabalsta pieprasītājs dzīvojamā telpā, par kuru pieprasīts mājokļa pabalsts, nedzīvo;

15.6.2. ir izbeigts dzīvojamās telpas īres līgums;

15.6.3. dzīvoklis tiek izīrēts.

Kārsavas novada pašvaldības domes priekšsēdētāja I.Silicka

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65781395, e-pasts: [dome@karsava.lv](mailto:dome@karsava.lv)

**Apstiprināti**

Ar Kārsavas novada domes

2021.gada 28. janvāra sēdes lēmumu Nr.18 , prot.nr.2

**Saistošo noteikumu Nr. 3**

**Grozījumi 2014.gada 18. decembra saistošajos noteikumos Nr.31**

**„Par materiālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | - Saskaņā ar Bērnu tiesību aizsardzības likuma 43. panta pirmo daļu, izbeidzoties aizbildnībai, beidzoties bērna aprūpei audžuģimenē vai bērnu aprūpes iestādē, pašvaldība atbilstoši Ministru kabineta noteiktajām sociālajām garantijām sniedz palīdzību personai arī pēc 18 gadu vecuma sasniegšanas. Ministru kabineta 2015 gada 15.novembra noteikumi Nr. 857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” konkretizē, kādas sociālās garantijas jaunietim pēc ārpusģimenes aprūpes beigšanās nodrošina pašvaldība. Tiesības saņemt šīs sociālās garantijas jaunietim saglabājas līdz 24 gadu vecuma sasniegšanai.  **1.** Saskaņā ar 17.12.2020. grozījumiem Ministru kabineta 2005.gada 15.novembra noteikumos Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – grozījumi MK noteikumos Nr.857), ir palielināts atbalsts pilngadību sasniegušajiem bērniem pēc ārpusģimenes aprūpes izbeigšanās audžuģimenē vai pie aizbildņa, kas nosaka:   1. vienreizēju pabalstu patstāvīgas dzīves uzsākšanai – kura apmērs nav mazāks par 218,00 *euro* un personām ar invaliditāti kopš bērnības nav mazāks par 327,00 *euro;* 2. pabalstu ikmēneša izdevumiem, kura apmērs nav mazāks par 109,00 *euro* un personām ar invaliditāti kopš bērnības nav mazāks par 163,00 *euro*; 3. vienreizēju pabalstu sadzīves priekšmetu un mīkstā inventāra iegādei sakarā ar patstāvīgas dzīves uzsākšanu, kura apmērs nav mazāks par 820,05 *euro*.   Ņemot vērā iepriekšminēto ir izdarīti grozījumi Kārsavas novada pašvaldības 2014. gada 18.decembra saistošo noteikumu Nr.31 „Par materiālo atbalstu bāreņiem un bez vecāku gādības palikušajiem bērniem, audžuģimenēm, aizbildņiem” (turpmāk – Saistošie noteikumi Nr.31).  **2**. Likuma „Par palīdzību dzīvokļa jautājumu risināšanā”252. punkts 1.daļa nosaka: (1) Pašvaldība domes saistošajos noteikumos paredzētajā kārtībā maksā dzīvokļa pabalstu bez vecāku gādības palikušam bērnam no dienas, kad bērns sasniedzis pilngadību, līdz 24 gadu vecuma sasniegšanai. Dzīvokļa pabalstu bez vecāku gādības palikušam bērnam pašvaldība maksā, pamatojoties uz bērna iesniegumu”, un iepriekšminētā likuma 5.daļa paredz, ka „pašvaldības domes saistošajos noteikumos paredz kārtību, kādā izmaksājams mājokļa pabalsts bez vecāku gādības palikušam bērnam. Šā pabalsta apmēru pašvaldība nosaka, ievērojot [Sociālo pakalpojumu un sociālās palīdzības likumā](https://likumi.lv/ta/id/68488-socialo-pakalpojumu-un-socialas-palidzibas-likums) **noteiktos mājokļa pabalsta aprēķināšanas noteikumus.** Piešķirot mājokļa pabalstu bez vecāku gādības palikušam bērnam, pašvaldība nevērtē šā bērna ienākumus un materiālo stāvokli”  Ņemot vērā iepriekšminētajos likumos „Par palīdzību dzīvokļa jautājumu risināšanā” un [Sociālo pakalpojumu un sociālās palīdzības likumā](https://likumi.lv/ta/id/68488-socialo-pakalpojumu-un-socialas-palidzibas-likums) (turpmāk – Likums) noteiktās prasības, ir veikti grozījumi Saistošajos noteikumos Nr.31 par mājokļa pabalsta piešķiršanu bez vecāku gādības palikušiem bērniem pēc ārpusģimenes aprūpes beigšanās, ievērojot 17.12.2020. MK noteikumu Nr.809 „Noteikumi par mājsaimniecības materiālās situācijas izvērtēšanu un sociālās palīdzības saņemšanu” (turpmāk – Noteikumi Nr.809) 3.pielikumā noteiktās mājokļa pabalsta aprēķināšanai izmantojamās izdevumu pozīcijas. |
| 2. Īss projekta satura izklāsts | 1. Saistošo noteikumu Nr.31 grozījumu projekts paredz pabalstus (patstāvīgas dzīves uzsākšanai, ikmēneša izdevumiem un pabalstu sadzīves priekšmetu un mīkstā inventāra iegādei) pilngadību sasniegušajiem bērniem pēc ārpusģimenes aprūpes izbeigšanās piešķirt atbilstoši MK noteikumos Nr.857 noteikto minimālo pabalstu apmēru apjomā. 2. Saistošo noteikumu Nr.31 grozījumu projekts paredz svītrot 14. punktu („14. Pabalsts īres izdevumu segšanai”) un izteikt 15. punktu jaunā redakcijā, kas paredz aprēķināt un piešķirt mājokļa pabalstu bez vecāku gādības palikušiem bērniem, sasniedzot pilngadību pēc ārpusģimenes aprūpes beigšanās, atbilstoši Noteikumu Nr.809 3. pielikumā noteiktajām mājokļa pabalsta aprēķināšanai izmantojamām izdevumu pozīciju minimālām normām. |
| 3. Informācija par plānoto projekta ietekmi uz pašvaldības budžetu | Plānotie budžeta līdzekļi 2021.gadam pabalstu izmaksām bērniem, sasniedzot pilngadību pēc ārpusģimenes aprūpes, sastāda 8782 *euro*. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Saistošo noteikumu piemērošanā var vērsties Kārsavas novada pašvaldības Sociālajā dienestā. Lēmumu apstrīdēšanas un pārsūdzēšana noteikta atbilstoši Administratīvā procesa likumā noteiktajai kārtībai. |

Novada domes priekšsēdētāja I. Silicka

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU